b'\n_START_ARTICLE_\nLibeeria vapp\n_START_PARAGRAPH_\nLibeeria vapp on Libeeria ametlik vapp. Oma praegusel kujul on vapp kasutusel alates 16. juulist 1847._NEWLINE_Vapikilbi keskmes on 19. sajandi laev, mis toob Aafrikasse tagasi Ameerika \xc3\x9chendriikides vabastatud orje. Kilbi kohal on lint Libeeria rahvusliku deviisiga: "Meid t\xc3\xb5i siia armastus vabaduse vastu", kilbi all on kirjas riigi ametlik nimi. K\xc3\xa4ru ja k\xc3\xbchvel s\xc3\xbcmboliseerivad rasket t\xc3\xb6\xc3\xb6d, t\xc3\xb5usev p\xc3\xa4ike rahva s\xc3\xbcndi ning maa k\xc3\xb5ige mitmekesisem toiduallikas palmipuu esindab k\xc3\xbcllust. Valge postituvi s\xc3\xbcmboliseerib rahu.'